钦定古今图书集成/明伦汇编/氏族典/第243卷 > 张玉
## 钦定古今图书集成/明伦汇编/氏族典/第243卷 > 张玉

按《宋史狄青传》：“张玉，字宝臣，保定人。以六班散直隶
狄青麾下，筑青涧招安砦，遇夏兵三万，有驰铁骑挑
战者，玉单持铁简斗，取其首，军中因号曰‘张铁简。从
征侬智高，玉突骑横贯贼垒，贼大溃。帝召见，使作锐
陈于殿廷下，观破贼之势。擢为广西钤辖，累迁昭州
防御使。熙宁中，迁宣州观察使，为副都总管。河北置’”
三十七将，以玉为第一，入为马步军都虞候，卒。